നര്ക്കോട്ടിക്ക് ജിഹാദ് പരാമര്ശത്തില് പാലാ ബിഷപ്പിന് പിന്തുണയുമായി വിശ്വാസികളുടെ റാലി കോട്ടയം: നര്ക്കോട്ടിക്ക് ജിഹാദ് പരാമര്ശത്തില് പാലാ ബിഷപ്പിന് പിന്തുണയുമായി വിശ്വാസികളുടെ റാലി നടന്നു. നേരത്തെ രാഷ്ട്രീയ നേതാക്കളും മുസ്ലിം സംഘടനകളും ബിഷപ്പിന്റെ വിവാദ പരാമര്ശത്തിന് എതിരെ രംഗത്തെത്തിയിരുന്നു. ഇതിനെതിരെയാണ് ബിഷപ്പിന് പിന്തുണ പ്രഖ്യാപിച്ച് നിരവധി ക്രിസ്ത്യന് വിശ്വാസികള് രംഗത്തെത്തിയത്. പി സി ജോര്ജ് ഉള്പ്പെടെയുള്ള നിരവധിയാളുകള് റാലിയില് പങ്കെടുത്ത് സംസാരിച്ചു.വിവിധ ക്രിസ്ത്യന് സംഘടനകളും ഒപ്പം വിശ്വാസികളും ചേര്ന്നാണ് റാലി സംഘടിപ്പിച്ചത്.എന് ഐ എ അടക്കമുള്ള ഏജന്സികള് ഈ വിഷയം അന്വേഷിക്കണം എന്നാണ് വിശ്വാസികളുടെ ആവശ്യം.അത്തരത്തിലുള്ള പ്ലക് കാര്ഡുകള് ഉയര്ത്തിയാണ് അന്വേഷണാവശ്യവുമായി ബിഷപ്പ് ഹൗസിനു മുന്നില് റാലി സംഘടിപ്പിച്ചത്. പാലായിലെ വിവിധ രാഷ്രീയ പാര്ട്ടിയിലെ പ്രമുഖര് ഐക്യദാര്ഢ്യ റാലിയില് പങ്കെടുത്തു. എന്നാല് പരാമര്ശം ഏതെങ്കിലും ഒരു സമുദായത്തിന് എതിരല്ല എല്ലാ മനുഷ്യര്ക്കും ബാധകമായ പൊതുസാഹചര്യം. ആരെയും വേദനിപ്പിക്കാന് ബിഷപ്പ് ശ്രമിച്ചിട്ടില്ലെന്നും പാലാ അതിരൂപത വിശദീകരണം നല്കി.